## Uredba o sigurnosnoj provjeri za pristup klasificiranim podacima

### NN 72/2007 (11.7.2007.), Uredba o sigurnosnoj provjeri za pristup klasificiranim podacima

# VLADA REPUBLIKE HRVATSKE

2237

Na
temelju članaka 42. i 62. Zakona o sigurnosno-obavještajnom sustavu Republike
Hrvatske (»Narodne novine«, br. 79/2006 i 105/2006),
Vlada Republike Hrvatske je na sjednici održanoj 9. srp­nja
2007. godine donijela

## UREDBU

### O SIGURNOSNOJ PROVJERI ZA PRISTUP KLASIFICIRANIM PODACIMA

I. TEMELJNE ODREDBE

Članak 1.

Ovom
Uredbom propisuju se: osobe za koje se provodi sigurnosna provjera, vrste
sigurnosne provjere i postupak za provođenje sigurnosne provjere.

Članak 2.

(1)
Sigurnosna provjera provodi se za osobe koje ostvaruju pristup klasificiranim
podacima, u okviru dužnosti i poslova:

–
u državnim tijelima;

–
pravnih i fizičkih osoba koje obavljaju poslove za državna tijela;

–
temeljem međunarodnih ugovora ili sigurnosnih sporazuma koje je Republika
Hrvatska zaključila s drugim državama ili organizacijama.

(2)
Sigurnosnu provjeru provode Sigurnosno-obavještajna agencija i Vojna
sigurnosno-obavještajna agencija u okviru zakonom utvrđenog djelokruga.

Članak 3.

(1)
Sigurnosnom provjerom utvrđuju se činjenice od značaja za ocjenu povjerljivosti
i pouzdanosti osobe za pristup klasificiranim podacima.

(2)
Na temelju utvrđenih činjenica i ocjene iz stavka 1. Ured Vijeća za nacionalnu
sigurnost izdaje uvjerenje o sigurnosnoj provjeri (u daljnjem tekstu:
certifikat) sukladno zakonu.

II. VRSTE SIGURNOSNE
PROVJERE

Članak 4.

Vrste
sigurnosne provjere su:

–
djelomična sigurnosna provjera;

–
potpuna sigurnosna provjera.

Djelomična sigurnosna
provjera

Članak 5.

(1)
Djelomična sigurnosna provjera provodi se za pristup podacima označenim kao
službena tajna stupnja tajnosti tajno i vojna tajna stupnja tajnosti tajno.

(2)
Djelomična sigurnosna provjera provodi se provjerom podataka navedenih u
Upitniku, uvidom u evidencije i zbirke podataka kojima nadležna tijela
raspolažu sukladno zakonu.

(3)
Ukoliko se provedenom djelomičnom sigurnosnom provjerom utvrde činjenice koje
dovode u pitanje pouzdanost i povjerljivost provjeravane osobe za pristup
klasificiranim podacima, podnositelj zahtjeva će, uz suglasnost provjeravane
osobe, podnijeti zahtjev za provedbu potpune sigurnosne provjere.

*Potpuna sigurnosna
provjera*

Članak 6.

(1)
Potpuna sigurnosna provjera provodi se za pristup podacima označenim kao
državna tajna, službena tajna stupnja tajnosti vrlo tajno te vojna tajna
stupnja tajnosti vrlo tajno.

(2)
Potpuna sigurnosna provjera provodi se provjerom podataka navedenih u Upitniku,
uvidom u evidencije i zbirke podataka kojima nadležna tijela raspolažu sukladno
zakonu, te primjenom drugih postupaka i mjera iz nadležnosti
sigurnosno-obavještajnih agencija propisanih Zakonom o sigurnosno-obavještajnom
sustavu, uključujući i razgovor sa osobom za koju se provodi sigurnosna
provjera.

(3)
Ukoliko se postupkom iz stavka 2. utvrde činjenice od značaja za ocjenu
pouzdanosti i povjerljivosti provjeravane osobe, a koje bi se mogle odnositi na
člana uže obitelji ili zajedničkog kućanstva, za istog će se provesti potpuna
sigurnosna provjera uz njegovu suglasnost.

Članak 7.

Izboru
postupaka i mjera iz članka 6. stavak 2. ove Uredbe pristupit će se prema
načelu postupnosti i razmjernosti s obzirom na svrhu sigurnosnog provjeravanja
u svakom pojedinom slučaju.

III. POSTUPAK ZA
PROVOĐENJE SIGURNOSNE PROVJERE

Članak 8.

(1)
Sigurnosna provjera provodi se na temelju zahtjeva Ureda Vijeća za nacionalnu
sigurnost upućenog nadležnoj sigurnosno-obavještajnoj agenciji.

(2)
Zahtjev iz stavka 1. sadrži:

–
ime i prezime osobe za koju je podnesen zahtjev,

–
dužnost ili poslove u okviru kojih pristupa klasificiranim podacima,

–
vrstu sigurnosne provjere,

–
pisanu suglasnost osobe za koju se provodi sigurnosna provjera,

–
popunjeni Upitnik.

Članak 9.

(1)
Upitnik za sigurnosnu provjeru ispunjava osoba za koju se provodi sigurnosna
provjera.

(2)
Upitnik za djelomičnu sigurnosnu provjeru sadrži podatke o: identitetu
kandidata, državljanstvu, prekršajnim i kaznenim djelima te sigurnosne podatke.

(3)
Upitnik za potpunu sigurnosnu provjeru sadrži podatke o: identitetu kandidata,
državljanstvu, bračnom statusu, školovanju, zaposlenju, imovinskom stanju,
zdravstvenom stanju, prekršajnim i kaznenim djelima, sigurnosne podatke te
podatke o punoljetnim članovima uže obitelji i zajedničkog kućanstva.

(4)
Pisana suglasnost osobe za provođenje djelomične odnosno potpune sigurnosne
provjere, sastavni je dio Upitnika.

(5)
Obrazac Upitnika za djelomičnu i potpunu sigurnosnu provjeru sastavni je dio
ove Uredbe.

Članak 10.

Nadležna
sigurnosno-obavještajna agencija nije ovlaštena postupiti po zahtjevu za
provođenje sigurnosne provjere ukoliko zahtjev nije podnesen sukladno članku 8.
ove Uredbe.

Članak 11.

(1)
Po provedenoj sigurnosnoj provjeri, nadležna sigurnosno-obavještajna agencija
podnosi izvješće Uredu Vijeća za nacionalnu sigurnost o utvrđenim činjenicama
značajnim za donošenje ocjene o povjerljivosti i pouzdanosti provjeravane osobe
za pristup klasificiranim podacima.

(2)
Na temelju izvješća iz stavka 1., ukoliko ne postoje sigurnosne zapreke
propisane zakonom, Ured Vijeća za nacionalnu sigurnost izdaje certifikat.

Članak 12.

Ured
Vijeća za nacionalnu sigurnost i nadležna sigurnosno-obavještajna agencija koja
je provodila sigurnosnu provjeru, dužni su izvješće o provedenoj sigurnosnoj
provjeri i dokumente nastale u postupku provođenja sigurnosne provjere klasificirati
stupnjem tajnosti u skladu s razinom tajnosti za koju se izdaje certifikat,
čuvati ih izdvojeno od ostale dokumentacije i postupati s njima sukladno
zakonu.

Članak 13.

Nadležna
sigurnosno-obavještajna agencija dužna je Uredu Vijeća za nacionalnu sigurnost
podnijeti izvješće o provedenoj djelomičnoj sigurnosnoj provjeri u roku od 30
dana, a izvješće o provedenoj potpunoj sigurnosnoj provjeri u roku od 90 dana
od primitka zahtjeva.

IV. PRIJELAZNE I ZAVRŠNE
ODREDBE

Članak 14.

Stupanjem
na snagu ove Uredbe prestaje važiti Uredba kojom se utvrđuju dužnosti odnosno
poslovi od posebnog značaja za nacionalnu sigurnost za obavljanje kojih se
provodi sigurnosna provjera (»Narodne novine«, broj 83/2003).

Članak 15.

Ova
Uredba stupa na snagu danom objave u »Narodnim novinama«.

Klasa:
200-01/07-01/04

Urbroj: 5030109-07-1

Zagreb,
9. srpnja 2007.

Predsjednik

**dr****. sc. Ivo
Sanader, v. r.**

UPITNIK ZA DJELOMIČNU
SIGURNOSNU PROVJERU

|  |  |
| --- | --- |
| IDENTIFIKACIJSKI PODACI | |
| Ime |  |
| Prezime |  |
| Rođeno prezime |  |
| Ime roditelja |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| MBG |  |  |  |  |  |  |  |  |  |  |  |  |  |

|  |  |
| --- | --- |
| Datum rođenja |  |
| Mjesto rođenja |  |
| Država rođenja |  |

|  |  |
| --- | --- |
| ADRESA PREBIVALIŠTA |  |
| Ulica i kućni broj |  |
| Mjesto |  |
| ADRESA BORAVIŠTA |  |
| Ulica i kućni broj |  |
| Mjesto |  |
| BROJ TELEFONA ZA KONTAKT |  |

|  |
| --- |
| DRŽAVLJANSTVO |
|  |
| Dvojno državljanstvo |
|  |
| Ranija državljanstva |
|  |
| Način prestanka državljanstva |
|  |

|  |
| --- |
| Zvanje, zanimanje, radno mjesto |
|  |

|  |
| --- |
| SIGURNOSNI PODACI |

|  |  |  |
| --- | --- | --- |
| Počinjena prekršajna i kaznena djela | | |
|  | | |
| Izrečene pravomoćne ili nepravomoćne sudske presude ili rješenja | | |
|  |  |  |
| Popunjavanje sigurnosnog upitnika ili davanje sigurnosne izjave u zemlji ili inozemstvu | DA | NE |
|  | | |
| Kontakti s pripadnicima sigurnosno-obavještajnih službi stranih država | DA | NE |
|  | | |
| Kontakti s pojedincima, grupama ili organizacijama koje ugrožavaju sigurnost Republike Hrvatske ili vrijednosti zaštićene međunarodnim pravom | DA | NE |

|  |
| --- |
| NAPOMENE |
|  |

Suglasnost
za obavljanje djelomične sigurnosne provjere

Ispunjavanjem
i potpisivanjem ovog upitnika dajem suglasnost nadležnoj
sigurnosno-obavještajnoj agenciji za obavljanje djelomične sigurnosne provjere.

                Mjesto i datum:                        Vlastoručni
potpis:

            \_\_\_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_

UPITNIK ZA POTPUNU
SIGURNOSNU PROVJERU

|  |
| --- |
| IDENTIFIKACIJSKI PODACI |

|  |  |
| --- | --- |
| Ime |  |
| Prezime |  |
| Rođeno prezime |  |
| Ime roditelja |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| MBG |  |  |  |  |  |  |  |  |  |  |  |  |  |

|  |  |
| --- | --- |
| Datum rođenja |  |
| Mjesto rođenja |  |
| Država rođenja |  |

|  |  |
| --- | --- |
| ADRESA PREBIVALIŠTA |  |
| Ulica i kućni broj |  |
| Mjesto |  |
| ADRESA BORAVIŠTA |  |
| Ulica i kućni broj |  |
| Mjesto |  |
| BROJ TELEFONA ZA KONTAKT |  |

|  |
| --- |
| DRŽAVLJANSTVO |
|  |
| Dvojno državljanstvo |
|  |
| Ranija državljanstva |
|  |
| Način prestanka državljanstva |
|  |

|  |  |
| --- | --- |
| BRAČNI STATUS | |
|  | |
| Broj djece |  |

|  |  |  |
| --- | --- | --- |
| PODACI O ŠKOLOVANJU | | |
| Obrazovna ustanova | Vrijeme školovanja | Stečeno zvanje |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| Stručno usavršavanje | | |
|  |  |  |

|  |  |  |  |
| --- | --- | --- | --- |
| PODACI O RADNOM ODNOSU | | | |
| Poslodavac | Naziv radnog mjesta | Vrijeme zaposlenja | Način prekida radnog odnosa |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| PODACI O IMOVINSKOM STANJU |

|  |
| --- |
| Pokretna i nepokretna imovina |
|  |
| Kreditne i druge financijske obveze |
|  |

|  |
| --- |
| ZDRAVSTVENI PODACI (navesti teže, kronične, psihičke bolesti, ovisnosti) |
|  |

|  |
| --- |
| PODACI O PREKRŠAJNIM I KAZNENIM DJELIMA |

|  |
| --- |
| Počinjena prekršajna i kaznena djela |
|  |
| Izrečene pravomoćne ili nepravomoćne sudske presude ili rješenja |
|  |

|  |
| --- |
| SIGURNOSNI PODACI |

|  |  |  |  |  |
| --- | --- | --- | --- | --- |
| VOJNA OBVEZA | | | | |
| Mjesto i država služenja | Postrojba | | Vrijeme | |
|  |  | |  | |
|  |  | |  | |
| Čin | | Godina dodjele | | |
|  | |  | | |
|  | |  | | |
| Sudjelovanje u Domovinskom ratu | | | | |
|  | | | | |
| Sudjelovanje u stranim ili međunarodnim vojnim postrojbama | | | | |
| Postrojba | Dužnost u postrojbi | | Mjesto i vrijeme | |
|  |  | |  | |
|  |  | |  | |
| Boravak u inozemstvu duži od 3 mjeseca u kontinuitetu | | | DA | NE |
| Razlog boravka | | | | |
| Popunjavanje sigurnosnog upitnika ili davanje sigurnosne izjave u zemlji ili inozemstvu | | | DA | NE |
|  | | | | |
| Kontakti s pripadnicima sigurnosno-obavještajnih službi stranih država | | | DA | NE |
|  | | | | |
| Kontakti s pojedincima, grupama ili organizacijama koje ugrožavaju sigurnost Republike Hrvatske ili vrijednosti zaštićene međunarodnim pravom | | | DA | NE |
|  |  |
if !supportMisalignedColumns|  |  |  |  |  |
endif

|  |  |  |  |  |  |
| --- | --- | --- | --- | --- | --- |
| PODACI O PUNOLJETNIM ČLANOVIMA UŽE OBITELJI I ČLANOVIMA ZAJEDNIČKOG KUĆANSTVA | | | | | |
| Ime i prezime  (rođeno prezime) | Ime roditelja | Datum rođenja | Mjesto i država rođenja, državljan-stvo | Srodstvo/  drugi odnos | Mjesto zaposlenja, zvanje i zanimanje |
|  |  |  |  |  |  |

|  |
| --- |
| NAPOMENE |
|  |

Suglasnost
za provođenje potpune sigurnosne provjere

Ispunjavanjem
i potpisivanjem ovog upitnika pristajem da nadležna sigurnosno-obavještajna
agencija obavi potpunu sigurnosnu provjeru.

                 Mjesto i datum:                        Vlastoručni
potpis:

            \_\_\_\_\_\_\_\_\_\_\_\_\_\_\_\_\_\_\_         \_\_\_\_\_\_\_\_\_\_\_\_\_\_\_\_\_\_

Uredba, NN 72/2007-2237
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)